CELEX: C2004/156/15
Language: el
Date: 2004-06-12 00:00:00
Title: Υπόθεση C-190/04 P: Αίτηση αναιρέσεως των Graham French, John Neiger και Michael Leighton, που ασκήθηκε στις 23 Απριλίου 2004 κατά της διατάξεως του πέμπτου τμήματος του Πρωτοδικείου των Ευρωπαϊκών Κοινοτήτων της 20ής Φεβρουαρίου 2004, επί της υποθέσεως T-319/03, Graham French, John Steven Neiger, Michael Leighton, John Frederick Richard Pascoe, Richard Micklethwait, Ruth Margaret Micklethwait κατά του Συμβουλίου και της Επιτροπής των Ευρωπαϊκών Κοινοτήτων

12.6.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/7
            
         Αίτηση αναιρέσεως των Graham French, John Neiger και Michael Leighton, που ασκήθηκε στις 23 Απριλίου 2004 κατά της διατάξεως του πέμπτου τμήματος του Πρωτοδικείου των Ευρωπαϊκών Κοινοτήτων της 20ής Φεβρουαρίου 2004, επί της υποθέσεως T-319/03, Graham French, John Steven Neiger, Michael Leighton, John Frederick Richard Pascoe, Richard Micklethwait, Ruth Margaret Micklethwait κατά του Συμβουλίου και της Επιτροπής των Ευρωπαϊκών Κοινοτήτων
   (Υπόθεση C-190/04 P)
   (2004/C 156/15)
   Οι Graham French, John Steven Neiger και Michael Leighton εκπροσωπούμενοι από τον J.S. Barnett, Solicitor-Advocate, άσκησαν στις 23 Απριλίου 2004 αναίρεση ενώπιον του Δικαστηρίου των Ευρωπαϊκών Κοινοτήτων κατά της διατάξεως που εξέδωσε το πέμπτο τμήμα του Πρωτοδικείου των Ευρωπαϊκών Κοινοτήτων της 20ής Φεβρουαρίου 2004 επί της υποθέσεως T-319/03, Graham French, John Steven Neiger, Michael Leighton, John Frederick Richard Pascoe, Richard Micklethwait, Ruth Margaret Micklethwait κατά του Συμβουλίου και της Επιτροπής των Ευρωπαϊκών Κοινοτήτων.
   Οι αναιρεσείοντες ζητούν από το Δικαστήριο:
   
               1.
            
            
               Να ακυρώσει τη διάταξη.
            
         
               2.
            
            
               Να δεχθεί τα αιτήματα των αναιρεσειόντων όπως αυτά προσδιορίζονται στο σχέδιο διατάξεως που ήταν συνημμένο στην αγωγή, ή επικουρικά.
            
         
               3.
            
            
               Να αναπέμψει την υπόθεση στο Πρωτοδικείο και εν πάση περιπτώσει.
            
         
               4.
            
            
               Να καταδικάσει τους αναιρεσιβαλλόμενους στα έξοδα στα οποία υποβλήθηκαν οι αναιρεσείοντες.
            
         Ισχυρισμοί και κύρια επιχειρήματα:
   Οι αναιρεσείοντες ισχυρίζονται ότι το Πρωτοδικείο πλανήθηκε περί το δίκαιο κρίνοντας ότι, όσον αφορά την παράνομη συμπεριφορά των αναιρεσιβαλλόμενων, αυτοί (οι αναιρεσείοντες) δεν καθόρισαν τον βασικό κανόνα δικαίου τον οποίο παρέβησαν οι αναιρεσιβαλλόμενοι. Οι αναιρεσείοντες προβάλλουν ότι η παράβαση των αναιρεσιβαλλομένων καθορίστηκε σαφώς στην αγωγή τους.